સ્થાનિક બજાર સૂત્રોએ જણાવ્યું છે કે નજીકના ગુજરાત, મધ્યપ્રદેશ અને કર્ણાટક જેવા રાજ્યોમાં જો પૂરતો વરસાદ નહીં પડે તો વાસણની ગ્રામીણ માગને ગંભીર અસર થઈ શકે છે. છેલ્લાં કેટલાંક વર્ષાની સરખામણીએ આમેય, વાસણ-કટલરીના ધંધાનું વોલ્યુમ 2017 અને 2018માં 30 ટકા જેટલું ઘટી ચૂકયું છે. હવે વેપારી-મેન્યુફેકચરો મોટું જોખમ ઉઠાવવાનું ટાળી રહ્યા છે. પર્વો અને લગ્નસરાના નવા અૉર્ડર આપવામાં તેઓ સાવધાનીરૂપે બેથી ત્રણ હિસ્સામાં માલ મોકલવાની સૂચના આપતા થયા છે, જેથી મોટી નાણાભીડથી બચી શકાય.